joelniklaus/EU_Wikipedias huggingface dataset:
Häijää

Häijää on kylä ja taajama Sastamalan kaupungissa, entisen Mouhijärven kunnan alueella. Taajamassa oli vuoden 2016 lopussa 393 asukasta. Häijää on Sastamalan alueen yksi suurimmista kasvualueista asukasmääränsä suhteen ja vilkas maantieliikenteen pysähdyspaikka. Häijää valittiin vuonna Pirkanmaan vuoden kyläksi vuonna 2003. Häijään postinumero on 38420. 

Kylä sijaitsee Tampereen ja Porin välisen valtatie 11:n ja Keikyästä Kyröskoskelle kulkevan seututie 249:n risteyksessä. Aikanaan Häijään alueella Salmin kylässä sijaitsi valtateiden 9 ja 11 risteys: Turusta tullut valtatie 9 ja Porista tullut valtatie 11 yhtyivät ja jatkuivat samaa reittiä Siuron kautta Tampereelle. Häijäästä on matkaa Sastamalan keskustaan 20 kilometriä, entisen Mouhijärven keskustaajamaan Uotsolaan viisi kilometriä, Kyröskoskelle 20 kilometriä, Tampereelle 40 kilometriä ja Poriin 75 kilometriä.

Häijään palveluihin kuuluvat mm. ABC Häijää -liikennemyymälä, Herkkujuustola, Kauppakeskus Häijään Äijä, Säästömarket, Häijään Urheilutarvike, Häijään koulu ja päiväkoti, Mouhijärven kumikorjaamo, Lantmännen Agro, Mouhijärven Kukka, Neste Express -kylmäasema, Muoti- ja lahjatavaraliike Kultalyhty, kirpputori-kahvila, Häijään Tanssikrouvi, kultasepänliike, fysioterapia sekä useita parturi-kampaamoita.

Häijään läheisyydessä sijaitsevat Särkijärven uimaranta sekä Otamussillan virkistysalue.

Lähteet

Mouhijärven kylät
Sastamalan taajamat
Ikarus 214

Ikarus 214 oli jugoslavialainen sotilaallinen kuljetuskone. Se suunniteltiin alun perin vuonna 1949 kevyeksi pommikoneeksi, mutta sen suorituskyky ei tähän riittänyt. Ikarus 214D tuli Jugoslavian ilmavoimien käyttöön vuonna 1951. Koneita tehtiin 21 kappaletta.

Spesifikaatio
 miehistö: kaksi
 matkustajia enintään kahdeksan
 pituus 11,2 m
 kärkiväli 16,2 m
 korkeus 4 m
 siipipinta-ala 29,80 neliömetriä
 tyhjäpaino 3965 kg
 lentopaino 5025 kg
 voimalaite: 2 kpl Pratt & Whitney R-1340-AN-1 mäntämoottori, teho kussakin 450 kW
 suurin nopeus 365 km/h
 kantama 1080 km
 lakikorkeus 7000 m

Lähteet
 
 Уголок неба (Ugolok Neba)

Aiheesta muualla
 Photos at Уголок неба 
 http://vazduhoplovnetradicijesrbije.rs/index.php/istorija/245-ikarus-214 Ikarus 214 

 

Ikaruksen ilma-alukset
Jugoslavialaiset koulukoneet
1940-luvun koulukoneet
Gennadi Aigi

Gennadi Nikolajevitš Aigi (, tšuvassiksi Gennadi Aihi, Геннадий Айхи; oikea sukunimi Lisin, Ли́син; 21. elokuuta 1934 Tšuvassian Batyrevon piirin Šaimurzinon kylä – 21. helmikuuta 2006 Moskova) oli tšuvassilainen ja venäläinen runoilija.

Gennadi Aigi syntyi opettajaperheeseen. Hän valmistui Batyrevon opettajaopistosta vuonna 1953 ja Moskovan Maksim Gorkille nimetystä kirjallisuusinstituutista vuonna 1958. Vuosina 1960–1970 hän työskenteli Moskovan Majakovski-museossa ja toimi sen jälkeen ammattikirjailijana.

Aigin ensimmäinen tšuvassinkielinen runokirja Attesen jačĕpe (”Isien nimeen”) ilmestyi vuonna 1958. Boris Pasternakin neuvosta hän alkoi kirjoittaa myös venäjäksi. 1960-luvun lopulta lähtien Aigin runoja ilmestyi käännettynä useille Euroopan kielille, mutta ensimmäinen venäjänkielinen kokoelma julkaistiin vasta vuonna 1975 Kölnin yliopistossa. Aigi tunnetaan myös ranskalaisen, unkarilaisen ja puolalaisen runouden tšuvassintajana. Hänen laatimansa tšuvassilaisen runouden antologia on käännetty unkariksi, italiaksi, englanniksi, ranskaksi ja ruotsiksi.

Aigin runous kehittyi osana Venäjän avantgardetaiteen perinteitä jatkanutta vaihtoehtokulttuuria. Hänen tuotantoonsa ovat vaikuttaneet venäläinen futurismi, länsieurooppalainen runous, eksistentialistinen filosofia, ortodoksisuus ja tšuvassien luontouskonto. Runoilijan teoksille on ominaista äärimmäinen tiiviys, poikkeuksellinen sanankäyttö ja kuvallisuus sekä monitulkintaiset abstraktit metaforat.

Runoilija on saanut muun muassa Ranskan akatemian palkinnon (1972), Tšuvassian ASNT:n valtionpalkinnon (1989) ja Ranskan kaunotaiteiden ja kirjallisuuden ritarikunnan kunniamerkin. Vuonna 1994 hänelle myönnettiin Tšuvassian kansanrunoilijan arvonimi.

Suomennettu teos
 Tuntematon tuli. Valikoinut ja suomentanut Katja de Losowitch. Porvoo–Helsinki–Juva: WSOY, 1999.

Lähteet

Neuvostoliittolaiset kirjailijat
Tšuvassinkieliset kirjailijat
Venäläiset runoilijat
Vuonna 1934 syntyneet
Vuonna 2006 kuolleet
Unha

Unha (koreaksi 은하, 銀河 eli Galaksi) on Korean demokraattisen kansantasavallan kehittämä kantoraketti. Länsimediassa käytetään termiä Unha-2, muttei tiedetä, onko numero raketin sulkupolvea kuvaava vai järjestysnumeroa.

Korean demokraattisen tasavallan ensimmäinen kantoraketin laukaisuyritys tehtiin 31. elokuuta 1998. Se tehtiin Paektusan-kantoraketilta. Ilmeisesti sen ylimmän vaiheen rakettimoottori ei toiminut ja laukaisua pidetään lännessä epäonnistumisena.

Unha-2 on ilmeisesti kehitetty pitkän kantaman ohjuksesta Taepodong-2. Se on kolmivaiheinen. Ballistinen koelento tehtiin vuonna 2006, jolloin lennon kesto oli vain 40 sekuntia - tällöin toimintahäiriö olisi ollut jo raketin ensimmäisessä vaiheessa.

TaepoDong 2:n ensimmäisessä vaiheessa on neljä nestemäistä ajoainetta polttavaa Nodong-rakettimoottoria, joiden yhteinen työntövoima on 1120 kN. Kantoraketti hyötykuormineen painaa 78000 kg.

Vuonna 2009 tehtiin satelliitti laukaisu, joka länsilähteiden mukaan epäonnistui. Japanilaisen raportoinnin avulla raketin vaarallisuutta saatiin korostettua - se olisi pudonnut 3200 km:n päähän laukaisupaikasta Tyyneenmereen.

5. huhtikuuta 2009 Korean demokraattinen tasavalta laukaisi Unha-kantoraketilla Kwangmyŏngsŏng-2-satelliitin. Etelä-Korea, Japani ja Yhdysvallat väittivät satelliitin laukaisun olevan Yhdistyneiden kansakuntien turvallisuusneuvoston resoluution 1718 vastainen, jolla YK kieltää Korean demokraattista tasavaltaa tekemästä ballistisia ohjuskokeita.

Lähteet

Aiheesta muualla 
 "An Analysis of North Korea’s Unha-2 Launch Vehicle,"  March 20, 2009.
 "Nuclear Notebook: North Korea’s nuclear program, 2005"
 "Bulletin of the Atomic Scientists", May/June 2005.
 NORTH KOREA’S SUCCESSFUL SPACE LAUNCH
 North Korea’s Juche Rocket
 More Unha Wreckage
 N.Korea Built Rocket 'Mostly on Its Own'
 N.Korea's latest rocket 'could reach US'
 North Korea's impressive space launch vehicle "Unha-2" 
 Proliferation Pathways to a North Korean Intercontinental Ballistic Missile
 Missile Technology Basics
 A Revised Assessment of the North Korean KN-08 ICBM
 North Korea gears up for orbital space launch
 North Korea successfully places Satellite into Orbit
 "Footage Of North Korean Rocket Launch" April 5, 2009.
 "North Korea's impressive space launch vehicle "Unha-2" 

Kantoraketit
Pohjois-Korean tiede ja tekniikka
STS-114

STS-114 oli avaruussukkula Columbian onnettomuuden (lento STS-107) jälkeinen ensimmäinen avaruussukkulalento (lento tunnettu myös nimellä "Return to Flight"). Lento oli Kansainvälisen avaruusaseman tarviketäydennyslento. STS-114 laukaistiin 907 päivää Columbian tuhoutumisen jälkeen 26. heinäkuuta 2005 kello 14:39 UTC Kennedyn avaruuskeskuksesta Floridasta. Huonon sään vuoksi lento laskeutui Maahan 14 päivän päästä 9. elokuuta 2005 varalaskupaikkaan Edwards Air Force Baseen Kaliforniassa.

Lähdössä polttoainetankista irtosi odottamatta eristeaineen palasia aivan kuten Columbian onnettomuudessakin. 27. huhtikuuta 2005 Nasa ilmoitti lykkäävänsä seuraavia sukkulalentoja kunnes eristeaineen irtoaminen lähdössä saataisiin ratkaistua.

Miehistö

 Eileen Collins (4. lento), Komentaja
 James Kelly (2.), Pilotti
 Soichi Noguchi (1.), Tehtäväspesialisti, JAXA
 Stephen Robinson (3.), Tehtäväspesialisti
 Andy Thomas (4.), Tehtäväspesialisti
 Wendy Lawrence (4.), Tehtäväspesialisti
 Charlie Camarda (1.), Tehtäväspesialisti

Media

Aiheesta muualla

STS-114:n Nasan kotisivu

Avaruussukkulalennot
Vuoden 2005 avaruustoiminta
Michael Frolík

Michael Frolík (s. 17. helmikuuta 1988 Kladno, Tšekkoslovakia) on tšekkiläinen jääkiekkoilija, pelipaikaltaan keskushyökkääjä. Hän edustaa kotimaansa Extraliga-seura HC Bílí Tygři Libereciä.

Ura
Frolík on HC Kladnon kasvatti. Hän pelasi seuran juniorijoukkueissa kausilla 2002–2003, 2003–2004 ja 2004–2005. Jälkimmäisellä hän pelasi Extraligassa 27 ottelua tehoin 3+1=4. Kaudella 2005–2006 hän pelasi liigassa 48 ottelua tehoin 2+7=9. Florida Panthers varasi Frolíkin ensimmäisellä kierroksella 10. pelaajana vuoden 2006 NHL:n varaustilaisuudessa. Kaudeksi 2006–2007 Frolík siirtyi Pohjois-Amerikkaan QMJHL-juniorisarjaan Rimouski Océanicin joukkueeseen. Frolík teki kaudella tehot 31+42=73 ja hänet valittiin tulokkaiden tähdistökentälliseen.

Frolík pelasi QMJHL:ssä vielä kauden 2007–2008. Kaudeksi 2008–2009 hän siirtyi Florida Panthersiin. Hän oli tehoilla 21+24=45 joukkueen viidenneksi paras pistemies. Kaudella 2009–2010 Frolíkille asetettiin suuremmat odotukset ja hän teki tehot 21+22=43, joilla oli seuran kolmanneksi paras pistemies. Frolík aloitti kauden 2010–2011 Panthersissa ja teki 52 ottelussa 29 pistettä mutta vain kahdeksan maalia. Hänet kaupattiin Chicago Blackhawksiin helmikuussa 2011. Vaihtokaupassa Chicagoon siirtyi lisäksi maalivahti Alexander Salák ja Florida sai Jack Skillen, Hugh Jessimanin ja David Pacanin.

Frolík pelasi Blackhawksissa kauden 2010–2011 lopun lisäksi kaudet 2011–2012 ja 2012–2013, joilla hänen pistemääränsä laskivat selvästi aiempiin kausiin verrattuna. Hän keräsi kuitenkin kehuja roolistaan puolustavana hyökkääjänä, etenkin alivoimalla, yhdessä Marcus Krügerin kanssa ja oli voittamassa kesäkuussa 2013 Stanley Cupia. Hän teki pudotuspeleissä 2013 kymmenen tehopistettä, kolme maalia ja seitsemän syöttöpistettä, 23 ottelussa. Frolík aloitti kauden 2012–2013 Piráti Chomutovissa Extraligassa NHL:n työsulun vuoksi, joka kesti tammikuuhun 2013 asti. 

Vajaa viikko Stanley Cup -voiton jälkeen Frolík siirtyi Winnipeg Jetsiin, jolta Blackhawks sai vaihdossa kaksi varausvuoroa, kolmannen ja viidennen kierroksen, NHL:n varaustilaisuudessa 2013. Heinäkuussa 2014 Frolik solmi Winnipeg Jetsin kanssa yhden vuoden jatkosopimuksen, joka on arvoltaan 3,3 miljoonaa dollaria. 

Lokakuussa 2020 Frolik teki vapaana agenttina Montreal Canadiensin kanssa yksivuotisen ja 750 000 dollarin arvoisen sopimuksen.

Frolík on pelannut jääkiekon maailmanmestaruuskilpailuissa vuosina 2011 ja 2012. Hän oli voittamassa molempina vuosina MM-pronssia. Aiemmin hän edusti Tšekin nuorisomaajoukkueita. Hän oli mukana alle 18-vuotiaiden MM-kilpailuissa vuosina 2004, 2005 ja 2006 voittaen kahdesti pronssia. Nuorten MM-kilpailuissa hän oli mukana vuosina 2005, 2006, 2007 ja 2008.

Tilastot
Lähde: Eliteprospects.com

Lähteet

Aiheesta muualla 

Tšekkiläiset jääkiekkoilijat
Montreal Canadiensin pelaajat
Florida Panthersin varaamat pelaajat
Vuonna 1988 syntyneet
Elävät henkilöt
Książ

Książ () on linna Sleesiassa, Puolassa lähellä Wałbrzychin kaupunkia. Se on Puolan kolmanneksi suurin linna ja rakennettu vuosina 1288–1292 . Myöhemmin linnaa on laajennettu aina 1900-luvulle saakka. Linnassa onkin näkyvillä vaikutteita useilta eri vuosisadoilta.

Historia
Ksiazin linnaa, alkuperäiseltä saksalaiselta nimeltään Fürstenstein, on hallinnut kautta aikojen useat eri omistajat, mutta pisimpään se on ollut 400 vuotta linnaa hallinneen Hochbergin suvun hallussa. Toisen maailman sodan aikaan Natsi-Saksa takavarikoi linnan ja teki linnaan muutoksia päämääränään tehdä linnasta yksi Adolf Hitlerin tukikohdista. Saksan hävittyä sodan puna-armeija sai linnan haltuun tuhoten linnaa ja vieden kaiken irtaimiston mennessään.  Toisen maailmansodan jälkeen Fürstenstein osana muuta Sleesiaa luovutettiin osaksi Puolaa ja linna sai nykyisen nimensä. Linnan kunnostustyöt aloitettiin 1956 ja ne kestivät 30 vuotta. Nykyään linnassa toimii museo ja luksushotelli. Linnaa ympäröi suojelukohteena oleva puisto, joka on vapaasti suomennettuna Książin maisemapuisto (puolaksi Książański Park Krajobrazowy).

Kuvia alueelta

Lähteet

Aiheesta muualla
 Virallinen sivu 
 Książin linna dolnyslask.org-sivustolla 

Puolan linnat
Ala-Sleesian voivodikunta
Mads Østberg

Mads Østberg (s. 11. lokakuuta 1987 Våler, Norja) on norjalainen ralliautoilija. Hänen kartanlukijanaan toimi 2017 Puolan ralliin asti Ola Fløene. Tämän jälkeen kartanlukijana on yhtä poikkeusta lukuun ottamatta toiminut niinikään norjalainen Torstein Eriksen.

Ura
Østberg aloitti ralliuransa vuonna 2004. Vuonna 2006 hän debytoi rallin maailmanmestaruussarjassa Subarulla ajaen kolme kilpailua. Vuonna 2007 hän ajoi kuusi kilpailua ja saavutti ensimmäisen MM-pisteensä Suomen rallissa. Østberg voitti samana vuonna rallin Norjan-mestaruuden. Vuonna 2008 Østberg jatkoi Adapta Motorsport -tallissa saavuttamatta pisteitä. Vuonna 2009 hän saavutti kauden aikana seitsemän pistettä ja ajoi parhaimmillaan kuudenneksi Portugalin rallissa. 

Vuonna 2010 Østberg saavutti uudistuneen pistejärjestelmän ansiosta 18 pistettä sijoittuen sarjan 11:ksi. Kaudella 2011 Østberg saavutti ensimmäisen palkintosijoituksensa ajamalla toiseksi Ruotsin rallissa häviten vain muutamalla sekunnilla kilpailun voittaneelle Mikko Hirvoselle johtaen kilpailua vähän aikaa. Seuraavassa kilpailussa Meksikon rallissa Østberg sijoittui viidenneksi. Vuonna 2012 Østberg voitti Portugalin rallin, kun Mikko Hirvonen hylättiin hänen edeltään. Voitto oli Østbergin ensimmäinen ja ensimmäinen norjalaisvoitto sitten Petter Solbergin ja vuoden 2005 Walesin rallin. Kaudella 2013 Østberg sai paikan M-Sport-tallista, mutta tulokset jäivät vaatimattomiksi. Vuosina 2014-2015 hän ajoi Citroënin tehdastallissa. Tuloksena oli satunnaisia podiumsijoituksia ja MM-sarjan neljäs sija parhaana ei-VW-kuljettajana vuonna 2015. Citroënin pitäessä välivuoden 2016, Østberg palasi M-Sportin kuljettajaksi. Østberg ajoi M-Sportin Ford Fiestalla myös kauden 2017 sijoittuen parhaimmillaan viidenneksi Katalonian rallissa.

Suomen rallissa 2018 hän oli toinen. Ott Tänakin voittaessa ja Jari-Matti Latvalan ollessa kolmas.

Lähteet

Aiheesta muualla

 Mads Østbergin sivusto 

Norjalaiset ralliautoilijat
Vuonna 1987 syntyneet
Elävät henkilöt
Ski Patrol

Ski Patrol (televisioesityksessä myös Hiihtopartio!) on vuonna 1940 valmistunut yhdysvaltalainen elokuva Suomen ja Neuvostoliiton välillä käydystä talvisodasta. Elokuvan on ohjannut Lew Landers ja pääosaa esittää Philip Dorn.

Elokuvan ulkokohtaukset kuvattiin Kaliforniassa. Elokuva tehtiin Universalin halpatuotantolinjalla, eli se on niin sanottu b-elokuva. Nopeana pidetty ohjaaja Landers teki ohjauksia eri studioille, ja hänen arvostuksensa on noussut 2000-luvulla. Kuvaaja Milton R. Krasnersta tuli myöhemmin Hollywoodin huippuammattilaisia. 

Elokuvassa oli hyödynnetty pätkiä Luis Trenknerin elokuvasta Tuomittu pataljoona (1931), minkä ruotsalaiskriitikot aikanaan huomasivat. He myös olivat todenneet kritiikeissään, että niin ruotsalaiset kuin suomalaisetkin kokevat elokuvan vastenmielisenä ja arveluttavana.

Elokuva esitettiin tuoreeltaan 27. syyskuuta 1940 Ruotsissa. Suomessa se sai ensi-illan 30. marraskuuta 2011 Kansallisessa audiovisuaalisessa arkistossa. Yle Teema esitti elokuvan 8. joulukuuta 2013, ja uusintana 17. heinäkuuta 2014.

Näyttelijät

Lähteet

Aiheesta muualla 
 
 

Vuoden 1940 yhdysvaltalaiset elokuvat
Toiseen maailmansotaan pohjautuvat elokuvat
Universal Picturesin elokuvat
Urheiluseura Hatsina

Urheiluseura Hatsina on vuonna 1979 perustettu mikkeliläinen urheiluseura. Seuran salibandyn edustusjoukkue pelaa II-divisioonassa ja on korkeimmillaan ollut I-divisioonassa 2006–2008. Maahockeyssä Hatsinan joukkueet ovat pelanneet SM-sarjassa sekä miehissä että naisissa.

Lähteet 

Suomalaiset salibandyseurat
Mikkeliläiset urheiluseurat
Kulttuurien museo

Kulttuurien museo on Suomen kansallismuseoon kuuluva etnografinen museo, joka tutkii ja esittelee maailman kansoja ja kulttuureita ja tallentaa niiden kulttuuriperintöä. Kulttuurien museo ilmoittaa näyttely- ja oheistoimintansa keskeiseksi tehtäväksi kansainvälisyyskasvatuksen sekä tiedon ja kulttuurienvälisen ymmärryksen lisäämisen.

Kokoelmat 
Kulttuurien museon kokoelmat muodostuvat Kansallismuseon yleisetnografisista ja suomalais-ugrilaisista kokoelmista, ja ne ovat osa kansalliskokoelmaa. Esineitä on kaikilta mantereilta. Kokoelmat ovat karttuneet pääosin 1800-luvun alusta muun muassa tutkimusmatkailijoiden ja tieteenharjoittajien sekä lähetyssaarnaajien, merenkulkijoiden ja muiden maailmanmatkaajien toiminnan tuloksena.

Nykyisen keruu- ja tutkimustoiminnan pääpaino on nykyajan kulttuuri-ilmiöiden dokumentoinnissa. Kokoelmat karttuivat vuoden 2015 alussa merkittävästi, kun Suomen Lähetysseuran Kumbukumbu-museon esineistö luovutettiin Kulttuurien museolle.

Vuonna 2020 valtioneuvosto myönsi luvan luovuttaa Mesa Verde -kokoelmaan kuuluneita Pohjois-Amerikasta tuotuja ihmisjäänteitä ja hautaesineitä takaisin Yhdysvaltain alkuperäisväestölle. Esineet ja jäänteet ovat peräisin noin 1200-luvulta. Ne haudattiin uudelleen Mesa Verden alueelle Coloradoon.

Muutto Tennispalatsista Kansallismuseon yhteyteen 
Kulttuurien museo avattiin Tennispalatsissa Helsingissä 18. toukokuuta 1999. Vuokrasopimus Tennispalatsissa päättyi vuoden 2013 lopussa, ja näyttelyt Tennispalatsissa suljettiin 19. toukokuuta 2013. Vuonna 2014 Kulttuurien museo muutti Kansallismuseo-rakennukseen.

Museovirasto esitti jo vuonna 2012 Kulttuurien museon uuden perusnäyttelyn sijoituspaikaksi Kansallismuseon tontilla sijaitsevaa erillistaloa, jossa on toiminut muun muassa Kansallismuseon konservointilaitos. Talo tuli kuitenkin Museoviraston muiden toimintojen käyttöön, ja Kulttuurien museon näyttelytoiminta on jatkunut vaihtuvilla näyttelyillä Kansallismuseon tiloissa.

Lähteet

Aiheesta muualla 
 Kulttuurien museo
Yleisetnografiset kokoelmat 
Suomalais-ugrilaiset kokoelmat 

Helsingin museot
Etnografiset museot
Museoviraston museot
Konstantin Ivanov

Konstantin Vasiljevitš Ivanov (, 27. toukokuuta 1890 nykyisen Baškortostanin Belebein piirin Slakbašin kylä – 26. maaliskuuta 1915 Slakbaš) oli tšuvassilainen runoilija. Häntä pidetään tšuvassinkielisen kirjallisuuden alullepanijana.

Konstantin Ivanov syntyi talonpoikaisperheeseen. Hän työskenteli opettajana ja osallistui tšuvassinkielisten aapisten ja oppikirjojen laatimiseen. Ivanov alkoi kirjoittaa runoja ja kääntää tšuvassiksi venäläistä kirjallisuutta vuosien 1905–1907 vallankumoustapahtumien aikana. Hänen merkittävin teoksensa on tšuvassilaisen naisen alistettua asemaa kuvaava runoelma Narspi (1908), jonka pohjalta on sävelletty samanniminen baletti.

Lähteet

Aiheesta muualla
 Kratkaja literaturnaja entsiklopedija: Konstantin Ivanov 
 Чебоксарцы устроили митинг в честь чувашского поэта 
 Слакпуç ялĕнчи сăвăçăн музей-çурчĕ
 К. В. Иванов çуралнăранпа 120 çул
 Константин Иванов 
 В. Иванов çурални 100-çул çитнĕ ятпа ЮНЕСКО хăйĕн XXV сессинче 1990 çула Константин Васильевич Иванов çулĕ тесе палăртнă
 Чăваш Енĕн паллă çыннисем: Иванов Константин Васильевич
  Константин Васильевич Иванов
 «Нарспи» аудиокӗнеке шорт-листа кӗнӗ

Tšuvassinkieliset kirjailijat
Vuonna 1890 syntyneet
Vuonna 1915 kuolleet
Sex, Drugs & Satan

Sex, Drugs & Satan on puolalaisen black metal -yhtye Witchmasterin toinen kokoelma-albumi, joka on julkaistu vuonna 2003. Albumi on kaupallinen uudelleenjulkaisu yhtyeen varhaisesta demosta No Peace At All, ja se on rajoitettu 333 painokseen.

Kappalelista

Aiheesta muualla
 

Vuoden 2003 kokoelma-albumit
Witchmasterin albumit
No Peace At All – Thrash Ör Die!

No Peace At All – Thrash Ör Die! on puolalaisen black metal -yhtye Witchmasterin kokoelma-albumi, joka on julkaistu vuonna 2009. Levy sisältää yhtyeen kaksi varhaista demoa.

Kappaleet

Aiheesta muualla

Vuoden 2009 kokoelma-albumit
Witchmasterin albumit
Avaruuden yleissopimus

Avaruuden yleissopimus (The Outer Space Treaty) on vuonna 1967 voimaan tullut yleissopimus valtioiden toimintaa johtavista periaatteista niiden tutkiessa ja käyttäessä ulkoavaruutta, siihen luettuna Kuu ja muut taivaankappaleet.

Sopimuksen mukaan maata kiertävälle radalle tai Kuuhun tai mihinkään muualle ulkoavaruudessa ei saa sijoittaa mitään joukkotuhoaseita. Sen mukaan ulkoavaruus ei myöskään kuulu millekään maalle, vaan on ihmiskunnan yhteistä omaisuutta, jota kuka tahansa saa käyttää ja tutkia. Kukaan ei voi vaatia omistusoikeutta Kuuhun, Marsiin tai mihinkään muuhunkaan taivaankappaleeseen.

Suomi ratifioi sopimuksen 1967.

Katso myös 
 Bogotan julistus

Lähteet

Aiheesta muualla 
 Sopimuksen teksti kokonaisuudessaan Finlex.fi 
 Outer Space Treaty of 1967 Sopimusteksti kokonaisuudessaan 

Ydinaseet
1900-luvun kansainväliset sopimukset
Vuoden 1967 avaruustoiminta
Rantakukkakasvit

Rantakukkakasvit (Lythraceae) on kasviheimo Myrtales-lahkossa. Rantakukkakasvien heimoon kuuluu noin 625 lajia, joista suurin osa on ruohovartisia. Lisäksi heimoon kuuluu muutamia pensaita ja puita. Yhteensä rantakukkakasvien heimo käsittää 28 sukua, joista suurin osa elää tropiikissa.

Suvut 
Rantakukkakasvien heimoon kuuluu 28 sukua, jotka on jaettu viiteen alaheimoon.

Alaheimo Duabangoideae (1 suku):
 Duabanga

Alaheimo Lythroideae (24 sukua):
 Adenaria
 Ammannia – ammanniat
 Capuronia
 Crenea
 Cuphea – tulitorvet
 Decodon – lainekukat, vain laji lainekukka
 Didiplis
 Diplusodon
 Galpinia – pilvipuut, vain laji pilvipuu
 Ginoria
 Heimia
 Koehneria
 Lafoensia
 Lagerstroemia – kutriot
 Lawsonia – hennapensaat, vain laji hennapensas
 Lourtella
 Lythrum – rantakukat
 Pehria
 Pemphis
 Physocalymma
 Pleurophora
 Rotala – rotalat
 Tetrataxis
 Woodfordia

Alaheimo Punicoideae (1 suku):
 Punica – granaattiomenat

Alaheimo Sonneratioideae (1 suku):
 Sonneratia – omenamangrovet

Alaheimo Trapoideae (1 suku):
 Trapa – vesipähkinät

Kuvagalleria

Lähteet

Aiheesta muualla 

 Finto: Kassu – Kasvien suomenkieliset nimet: Lythraceae

Kasviheimot
Haipojan ja Laavatytön ihmeelliset seikkailut

Haipojan ja Laavatytön ihmeelliset seikkailut (The Adventures of Sharkboy and Lavagirl in 3-D) on Robert Rodriguezin ohjaama fantasia-seikkailuelokuva vuodelta 2005. Se tuotettiin valkokankaille 3D-teräväpiirtotekniikalla ja oli Twilight-näyttelijä Taylor Lautnerin ensimmäinen päärooli elokuvassa.

Elokuva kertoo Max-nimisestä pojasta, jonka unet käyvät toteen, kun hänen kuvittelemansa supersankarit Haipoika ja Laavatyttö pyytävät hänen apuaan. Edessä on huiman jännittävä seikkailu Kuola-planeetalla, jota uhkaa lähestyvä Pimeys. Lastenseikkailu sai kriitikoilta negatiivisen vastaanoton, eikä se tehnyt hyvää taloudellista tulosta USAssa. Muualla kuin Yhdysvalloissa elokuva kuitenkin menestyi suhteellisen hyvin. Ohjaaja Robert Rodriguez tunnetaan myös aiemmista ohjaustöistään Spy Kids -elokuvissa.

Rooleissa

Suomalaiset äänet  
 

Muissa rooleissa: Paula Vesala, Joonathan Kettunen, Lauri Ylönen, Anna Abreu, Markus Bäckman & Katriina Honkanen

Aiheesta muualla 
 
 

Robert Rodríguezin ohjaamat elokuvat
Vuoden 2005 yhdysvaltalaiset elokuvat
Yhdysvaltalaiset fantasiaseikkailuelokuvat
Supersankarielokuvat
3D-elokuvat
Sachin Tendulkar

Sachin Ramesh Tendulkar  (; s. 24. huhtikuuta 1973) on intialainen kriketinpelaaja, pelipaikaltaan lyöjä. Tendulkar syntyi Bombayssa Maharashtran osavaltiossa. Hän toimi Mumbai Indians -joukkueen kapteenina. 

Tendulkar on eniten juoksuja lyönyt pelaaja sekä viisipäiväisissä Test match -otteluissa että yhden päivän maaotteluissa. Hän löi vuosina 1989–2013 pelaamissaan 200 Test matchissa kaikkiaan 15 921 juoksua.  Hän rikkoi lokakuussa 2008 Brian Laran nimissä olleen entisen ennätyksen, 11 953 juoksua. Yhden päivän maaotteluissa hän löi 463 ottelussa 18 426 juoksua.

Tendulkar pelasi ensimmäisen test matchinsa Pakistania vastaan 16-vuotiaana 1989. Hän löi ensimmäisen kerran test centuryn (eli sata juoksua yhdessä test-vuoroparissa) Englantia vastaan 1990. Hän löi ensimmäisenä pelaajana tupla-centuryn (200 juoksua) yhden päivän maaottelussa 2010. Hänestä tuli ensimmäinen pelaaja, joka on lyönyt maaotteluissa sata centurya Bangladeshia vastaan pelatussa yhden päivän maaottelussa 16. maaliskuuta 2012 . Se jäi myös hänen uransa loppusaldoksi. Näistä sadasta centurysta hän löi 51 test matcheissa ja 49 yhden päivän maaotteluissa.

Tendulkar kuului maailmanmestaruuden voittaneeseen Intian joukkueeseen 2011. Hän lopetti uransa 16. marraskuuta 2013, ja samana päivänä hänen ilmoitettiin saavan Bharat Ratna, Intian korkein siviilipalkinto.

Lähteet

Intialaiset kriketinpelaajat
Vuonna 1973 syntyneet
Elävät henkilöt
Seulonnan keskeiset artikkelit
Kohtalokas tapaaminen

Kohtalokas tapaaminen (Kiss Me Deadly) on vuonna 1955 ensi-iltansa saanut Robert Aldrichin ohjaama film noir -elokuva. Elokuvan pääosassa näyttelee Ralph Meeker. Elokuvassa Cloris Leachman ja Maxine Cooper Gomberg näyttelivät ensi kertaa.

Lähteet

Aiheesta muualla 
 Kiss Me Deadly elokuva-arkistossa
 Toni Puurtinen: Kohtalokas tapaaminen. Film-o-holic.com 1.7.2007.
 Jyrki Laelma: Kohtalokas tapaaminen. Iltalehti 28.12.2009.
 Johan Förnäs: Kohtalokas tapaaminen. Yle Teema 21.6.2010.

Film noir -elokuvat
Vuoden 1955 yhdysvaltalaiset elokuvat
Yhdysvaltalaiset romaaneihin perustuvat elokuvat
Robert Aldrichin ohjaamat elokuvat
Silava

Silava on sian nahanalaista rasvaa. Sian elinten ympärillä olevasta rasvasta käytetään nimitystä ihra. Termejä ihra ja silava käytetään usein ristiin. Silavaa käytetään ruoanlaitossa ja ruoanlaittovälineiden kuten paistinpannujen käsittelyyn.

Ravintosisältö

Sian selkäsilavan keskimääräinen perusravintoainesisältö 100 grammaa kohti Finelin mukaan:

Lähteet

Aiheesta muualla 

Sianliha
Footbagin MM-kilpailut 2003

Footbagin MM-kilpailut 2003 järjestettiin Prahassa. Tämä kilpailu oli ensimmäinen joka pidettiin Pohjois-Amerikan ulkopuolella. Kisoissa tehtiin osallistuja ennätys joka oli 215 osaanottajaa.

Tulokset

Miesten Freestyle

Naisten Freestyle

Lähteet

Footbag
Maailmanmestaruuskilpailut
Sheffield (täsmennyssivu)

Sheffield tarkoittaa muun muassa seuraavia:

Sheffield, kaupunki Englannin pohjoisosassa
Sheffield, kaupunki Yhdysvaltain Alabamassa
Sheffield, saksalaisen dance-yhtye Scooterin albumi
Sheffield United FC, englantilainen jalkapalloseura
Sheffield Wednesday FC, englantilainen jalkapalloseura
Sheffield Football Club eli Sheffield FC eli Sheffield Club on 1857 perustettu maailman vanhin jalkapalloseura. 
Sheffield Steelers, englantilainen jääkiekkojoukkue
Sheffieldin yliopisto, yliopisto Sheffieldin kaupungissa
Britannian kuninkaallinen laivasto
HMS Sheffield (24), Town-luokan kevyt risteilijä
HMS Sheffield (D80), Tyypin 42 hävittäjä
HMS Sheffield (F96), Tyypin 22 fregatti

Sukunimi
Bill Sheffield (s. 1928), yhdysvaltalainen poliitikko
Charles Sheffield (1948–2002), englantilainen fyysikko ja tieteiskirjailija
Johnny Sheffield (1931–2010), yhdysvaltalainen näyttelijä
Rob Sheffield (s. 1966), yhdysvaltalainen musiikkitoimittaja ja kirjailija
Skip Sheffield (s. 1981), yhdysvaltalainen showpainija
Savitaipaleen vaakuna

Savitaipaleen vaakuna on Savitaipaleen kunnan tunnus. Vaakunan aiheen vallikoro viittaa Savitaipaleen rajapitäjän asemaan vuonna 1743 solmitun Turun rauhan ja 1812 suoritetun rajatarkistuksen välisenä aikana. Aiheessa kuvattu sorkka-aura oli vanhaa seudulla käytettyä tyyppiä.

Vaakunan selitys kuuluu ”mustassa kentässä sorkka-aura ja sen yläpuolella vallikoroinen lakio, kaikki kultaa.” Vaakunan ovat suunnitellut Viljo Savikurki, ja Savitaipaleen kunnanvaltuusto hyväksyi sen kokouksessaan 2. tammikuuta 1953. Sisäasiainministeriö vahvisti vaakunan käyttöön 3. maaliskuuta samana vuonna.

Lähteet 
 
 

Savitaipale
Vaakuna
Nefatsodoni

Nefatsodoni (kauppanimellä Nefadar) on kaksikanavainen markkinoilta poistunut serotoniiniantagonisteihin ja serotoniinin takaisinoton estäjiin kuuluva masennuslääke.

Kemialliselta rakenteltaan nefatsodoni muistuttaa osittain tratsodonia.

Kaksikanavaisuus tarkoittaa serotoniinireseptorien ja adrenoreseptorien (noradrenaliini, SNRI) toimintaan liittyvää hoitovaikutusta.

Niin sanoituista SSRI-lääkkeistä poiketen, nefatsodonin ei pitäisi vaikuttaa latistavasti seksuaalielämään. Sivuvaikutukset ovat samantyyppisiä tratsodonin kanssa.

Nefatsodoni on saattanut soveltua myös paniikkihäiriön hoitoon.

Muutaman muun samoihin aikoihin markkinoille tulleen antidepressiivisen lääkeaineen tavoin, nefatsodoni vedettiin pois markkinoilta vuonna 2003. Lääkeaine todettiin myrkylliseksi maksan toiminnalle, eli maksatoksisena. Lääkkeen käyttö oli kuitenkin Suomessa jo tätä ennen vähäistä, sillä lääkettä käytti vain muutama sata potilasta.

Katso myös

Masennuslääke

Lähteet

Aiheesta muualla 
PubChem: Nefazodone 
DrugBank: Nefazodone 
Toxin and Toxin Target Database (T3DB): Nefazodone 
Kyoto Encyclopedia of Genes and Genomes (KEGG): Nefazodone 

Masennuslääkkeet
Piperatsiinit
Markkinoilta poistuneet lääkkeet
Alfa-1-salpaajat
Alfa-2-salpaajat
H1-reseptorin vastavaikuttajat
SNDRI-lääkkeet
James Hartle

James Hartle (s. 20 elokuuta 1939) on yhdysvaltalainen fyysikko. Hän on toiminut fysiikan professorina vuodesta 1966 lähtien Kalifornian yliopistossa, Santa Barbarassa.

Hartle opiskeli Princetonissa ja väitteli Caltechissa vuonna 1964 nobelisti Murray Gell-Mannin oppilaana.

Työskennellessään vuonna 1983 Chicagon yliopiston Enrico Fermi Instituutissa hän kehitti Hartle-Hawkingin universumin aaltofunktion yhteistyössä Stephen Hawkingin kanssa. Tämä erikoisratkaisu Wheeler–DeWitt-yhtälöön on tarkoitettu selittämään alkuvaiheen tilat alkuräjähdys-kosmologiassa.

Hartle sai vuonna 2009 Einstein-palkinnon.

Lähteet

Aiheesta muualla
Kotisivut UCSB:ssä

Yhdysvaltalaiset fyysikot
Yhdysvaltalaiset professorit
Vuonna 1939 syntyneet
Elävät henkilöt
Sīstān ja Balūchestān

Sistan ja Balutšistan () on yksi Iranin 31 provinssista. Se sijaitsee maan kaakkoisosassa rajautuen idässä Pakistaniin, koillisessa Afganistaniin, pohjoisessa Etelä-Khorasanin provinssiin, lännessä Kermānin sekä Hormozgānin provinsseihin ja etelässä Omaninlahteen. Sistan ja Balutšistan on pinta-alaltaan Iranin suurin provinssi (181 785 km2, 11,16 % Iranin pinta-alasta)

Provinssin väkiluku oli vuoden 2011 väestönlaskennassa 2 534 327 (3,37% Iranin väestöstä). Provinssin hallintokaupunki on noin 560 725 asukkaan Zahedan, joka sijaitsee provinssin itäosassa. Vuoden 2013 alkupuolella provinssi oli jaettu paikallishallintoa varten 18 aliprovinssiin eli šahrestaniin.

Sistan ja Balutšistan on Iranin alikehittynein ja köyhin provinssi, ja se sijaitsee yhdellä maan kuivimmista alueista. Iranin hallitus on yrittänyt parantaa alueen tilannetta esimerkiksi uusilla taloussuunnitelmilla.

Lähteet

Aiheesta muualla 

Iranin provinssit
Stoa (kulttuurikeskus)

Stoa on Helsingin Itäkeskuksessa sijaitseva kulttuurikeskus. Se on yksi Helsingin kulttuurikeskuksen toimipaikoista. Lähellä sijaitsevat kauppakeskus Itis, ostoskeskus Puhos, Matteuksenkirkko ja Itäkeskuksen uimahalli.

Stoassa on kaksi salia, teatterisali ja musiikkisali, joissa järjestetään teatteri- ja musiikkiesityksiä. Stoan tapahtumatarjonnassa painottuu erityisesti nykytanssi. Näyttelyjä järjestetään galleriassa ja parvigalleriassa.

Talossa toimii myös kaksikerroksinen Itäkeskuksen kirjasto, suomenkielinen työväenopisto, Arbis Östra, nuorten toimintatalo Kipinä sekä kahvila Café Stoa.

Historia 
Stoan ovat suunnitelleet Björn Krogius ja Veli-Pekka Tuominen, joiden ehdotus voitti Stoan suunnittelusta järjestetyn arkkitehtikilpailun vuonna 1977. Stoan peruskivi muurattiin laskiaistiistaina vuonna 1983 ja talo valmistui lokakuussa 1984. 

Rakennuksen veistoksesta järjestettiin kilpailu vuonna 1981. Sen voitti Hannu Siren sinisellä nelipylväisellä veistoksellaan Stoa. Teoksesta tuli heti valmistuttuaan 1984 niin tunnettu alueen maamerkki, että koko kulttuurikeskus nimettiin veistoksen mukaan.

Kuvia

Lähteet

Aiheesta muualla 

 Stoan sivusto
 Itäkeskuksen kirjaston sivusto 

Helsingin kulttuurikeskus
Helsingin rakennukset ja rakennelmat
Suomen konserttitalot
Puotinharju
Joulu eri maissa

Jouluperinteet eri maissa vaihtelevat.

Suomi 

Suomessa joulun vietto alkaa yleensä jo aattoiltana. Ensimmäinen ja toinen joulupäivä ovat virallisia vapaapäiviä. Myös jouluaatto on useimmiten palkallinen vapaapäivä. Myös julkinen liikenne loppuu Suomessa lähes kokonaan iltapäivällä jouluaattona.

Kristillistä sanomaa arvostavissa perheissä voidaan lukea ääneen jouluevankeliumi ennen jouluateriaa. Jouluaamuna on joulukirkko. Kirkossa kuullaan jouluevankeliumi ja veisataan Martti Lutherin virsi 21 Enkeli taivaan. 

Suomalaisen joulun ulkoisiin ihanteisiin liittyvät joulusauna, jouluruuat, joulukuusi, kynttilät ja muut joulukoristeet. Perinteisiä koristeita ovat himmeli ja olkipukki. Pikkulintuja ruokitaan lyhteillä tai talipalloilla. Ennen lahjojen jakoa käydään usein hautausmaalla sytyttämässä kynttilöitä sukuhaudoille. Illalla on joulusauna. Jouluna syödään paljon. Suomalaiseen joulupöytään yleensä kuuluvia ruokia ovat muun muassa erilaiset laatikot, yleensä porkkana-, lanttu- ja perunalaatikot sekä erilaiset kalaruoat kuten kylmäsavustettu lohi, graavilohi ja graavisiika. Jouluaattona syödään joulupuurona yleensä riisipuuroa. Joulun leivonnaisia ovat joulutortut ja piparkakut. Joulukinkku on lihansyöjien herkku.

Illalla vierailee joulupukki. Suomessa joulupukki vierailee jo aattoiltana kello neljän ja kymmenen välillä. Ainakin riehakkaiden pikkujoulujen aikaan saatetaan jossain nähdä myös nuuttipukki

Suomalaisperäisiä joululauluja ovat esimerkiksi En etsi valtaa loistoa, Kun joulu on, Varpunen jouluaamuna ja Sylvian joululaulu.

Venäjä 

Venäjällä joulupäivää vietetään Venäjän ortodoksisen kirkon käyttämän juliaanisen kalenterin mukaisesti 25. joulukuuta eli gregoriaanisen kalenterin mukaan 7. tammikuuta. Neuvostoaikana joulu oli kielletty kristillisenä, mutta itsenäisen Venäjän myötä jälkeen jouluperinne elpyi. Nykyään Venäjällä kristillisen joulun aseman on paljolti ottanut uusivuosi Pakkasukkoineen. Pakkasukko kulkee venäläisellä kolmivaljaksella ja mukanaan hänellä on lapsenlapsensa Lumityttö. Uudenvuodenyönä Pakkasukko ja Lumityttö tuovat lapsille lahjoja sekä toteuttavat ihmisten salaisia toiveita. Joulupukin kanssa Pakkasukko on vanha ystävä. Kotona uutta vuotta juhlittaessa kutsutaan paljon sukulaisia ja ystäviä pitkille juhlaillalliselle. Kuohuvia maljoja kohotetaan tunneittain siitä lähtien, kun uusi vuosi alkaa Venäjän kaukoidässä.

Lähteet
Aktiv Grizzly

Aktiv Grizzly on ruotsalaisen Aktiv Maskin Östersund AB:n valmistama kaksitelainen raskas työmoottorikelkka. Aktiv Grizzly on varustettu kahdella rinnakkaisella 380 x 3840 mm:n telamatolla ja yhdellä etusuksella. Molemmat telamatot pyörivät kiinteästi toisiinsa nähden ja ohjaus tapahtuu perinteisesti ohjaustangosta ja painopistettä siirtämällä.

Kelkan edeltäjä on Aktiv Sno-tric Blå, jonka valmistus aloitettiin 1973. Aktiv Grizzlyksi se muuttui vuonna 1981. Aluksi kelkassa oli pyörätelasto. Myöhemmin nimi muuttui Aktiv Grizzly de Luxeksi ja telasto muuttui liukutelastoksi. Vuodenvaihteessa 1990 kelkan nimeksi tuli Aktiv Grizzly XP, jolloin lisättiin toinen vaihde eteen. Kelkan valmistus lopetettiin vuonna 1991.

Ainakin XP malliin on saanut lisävarusteena kaksoissuksea eteen. Yksittäisen suksen hyvyys tulee esiin varsinkin pusikkoisessa maastossa, jossa suksi ei tartu risukkoon tai puihin.

Vastaavaa kelkkaa on myyty 1982–1983 myös nimellä Winha Grizzly. Winhassa on joko liuku- tai pyörätelasto ja se on varustettu joko Artic Spirit AB 50, A3 tai Fuji EC 44-2PM-3000 -moottorilla. Saman aikakauden kaksitelaisia vastaavia kelkkoja oli myös  Ockelbo 8000 ja Ski-doo Alpine ja Alpine 2.

Nykyisin markkinoilla on kaksi kaksitelaista moottorikelkkaa/rekeä. Moottorikelkkaa valmistaa Buran Venäjällä ja rekeä valmistetaan Italiassa Alpina Sherpa nimellä.

Tekniset tiedot

Aiheesta muualla 
David`s Vintage Snowmobile Page on Aktiv Grizzly 
 Teo Lehtimäki Oy: Aktiv 1973-1991 (PDF)

Moottorikelkat
Washington-monumentti

Washington-monumentti () on Yhdysvaltain ensimmäisen presidentin George Washingtonin mukaan nimetty suuri obeliski Washington D.C.:ssä lähellä National Mallin länsipäätä. Obeliskin suunnitteli arkkitehti Robert Mills 1840-luvulla. Päätös monumentin rakentamisesta tehtiin jo vuonna 1783, mutta sen rakentaminen aloitettiin vasta vuonna 1848. Sisällissodan ja projektin talousvaikeuksien vuoksi monumentti saatiin lopulta valmiiksi 6. joulukuuta 1884. Virallisesti se avattiin vasta vuonna 1888. Monumentin kokonaismassa on noin 90 000 tonnia ja sen sivun pituus juurella on 16,764 metriä. 169,294 metriä korkea monumentti on edelleen maailman korkein kivirakennelma. Valmistuttuaan se oli muutaman vuoden ajan myös maailman korkein rakennus, kunnes Eiffelin torni valmistui vuonna 1889. Monumentti on Washington DC:n korkein rakennus. Vuodesta 1910 voimassa ollut laki kieltää yli 39,6 metrin korkuisten rakennusten rakentamisen kaupunkiin, muutamaa poikkeusta lukuun ottamatta.

Obeliskin rakentamiseen käytettiin 36 000 graniitista, marmorista ja gneissistä hakattua palaa. Lahjoituksena saadut palat tulivat niin muilta osavaltioilta, yrityksiltä kuin eri organisaatioiltakin. Eräs kiistanalaisin osa – marmoripaasi – tuli lahjoituksena paavi Pius IX:ltä. Lahjoitus ei kuitenkaan miellyttänyt katolista kirkkoa vastustaneita piirejä. Know Nothing -nimisen poliittisen liikkeen jäsenet varastivat paaden ja osaksi monumenttia se päästiin asentamaan vasta vuonna 1983. Monumentin vanhassa portaikossa on 897 askelmaa ja 50 tasannetta. Huipulle pääsee myös hissillä. Alkuperäiseltä höyryhissiltä nousuun kului 20 minuuttia. Nykyinen, vuonna 1998 asennettu hissi nousee huipulle 70 sekunnissa.

Obeliskin huipulla on 5,6 tuumaa (14 cm) leveä ja 8,9 tuumaa (23 cm) korkea sadan unssin (2,85 kg) painoinen alumiinista valettu kartio. Kappale oli tuolloin (1884) raskain puhtaasta alumiinista valmistettu esine. Tuohon aikaan alumiini oli yhtä arvokasta kuin hopea. Kuitenkin vain kaksi vuotta myöhemmin kemistit Charles Martin Hall ja Paul Héroult kehittivät yksinkertaisemman keinon tuottaa alumiinia, ja kärkikartio ”menetti arvonsa”. Alumiiniseen kärkeen on kaiverrettu suunnittelijoiden nimet. Kärjen itäpuolelle on kaiverrettu latinankielinen fraasi Laus Deo (”Kunnia jumalalle”).

Virginian ja Washingtonin alueella 23. elokuuta 2011 sattunut 5,8 momenttimagnitudin maanjäristys vaurioitti obeliskia, ja se oli turvallisuussyistä suljettuna yleisöltä siitä lähtien. Korjaustyöt saatiin päätökseen keväällä 2014 ja monumentti avattiin yleisölle. Monumentti jouduttiin sulkemaan uudestaan elokuussa 2016 hissiremontin ja turvallisuuspäivitysten vuoksi, ja se oli suljettuna syyskuuhun 2019 saakka.

Lähteet

Aiheesta muualla

George Washington
Washingtonin (DC) muistomerkit
National Register of Historic Places -kohteet Washingtonissa (DC)
Muistopylväät
Obeliskit
Kannisto

Kannisto voi tarkoittaa seuraavia asioita:

Paikat
Kannisto, kylä Halikossa
Kannisto, kylä Halsualla
Kannisto, kylä Hämeenlinnassa
Kannisto, kaupunginosa Keravalla
Kannisto, kaupunginosa Nokialla
Kannisto, kylä Punkalaitumella
Kannisto, pientaloalue Kivistön kaupunginosassa Vantaalla

Henkilöt

Aino Kannisto (s. 1973), valokuvataiteilija
Anshelm Kannisto (1876–1930), kansanedustaja (SDP)
Artturi Kannisto (1874–1943), kielentutkija ja oikeakielisyysmies
Heikki Kannisto (1898–1957), juristi, poliitikko ja ministeri (Kansallinen Edistyspuolue)
Jouni ”Tane” Kannisto (s. 1962), jazzmuusikko, soitinkorjaaja ja musiikkipedagogi
Jouni Kannisto (s. 1977), tenori
Mika Kannisto (s. 1969), jääkiekkoilija
Sanna Kannisto (s. 1974), valokuvataiteilija
Santeri Kannisto (s. 1970), kirjailija ja ohjelmistoyrittäjä
Timo Kannisto (1940–2018), arkkitehti
Väinö Kannisto (1916–2002), väestötieteilijä
Väinö Kannisto (1897–1971), valokuvaaja.

Luettelot henkilöistä sukunimen mukaan
Sirius (täsmennyssivu)

Sirius tarkoittaa muun muassa seuraavia:

Sirius, tähti Ison koiran tähdistössä
Jyväskylän Sirius, Jyväskylän seuduilla toimiva tähtitieteellinen yhdistys 
Sirius, Pohjoismaihin ja Suomeen digitelevisiolähetyksiä välittävä satelliitti
Sirius Satellite Radio, yhdysvaltalainen satelliittiradiopalveluntarjoaja
Sirius B, Therionin albumi
Sirius Musta eli Anturajalka, Harry Potter -kirjoissa esiintyvä henkilöhahmo
Sirius Passet, kambrikautinen fossiiliesiintymä
IK Sirius, uppsalalainen urheiluseura
Sirius, yksi Ginga Densetsu Weed: Orionin mangahahmoista
Gekkan Shōnen Sirius, japanilainen mangalehti
 Sirius 1, Chuck Peddlen suunnittelema mikrotietokone
Sirius, brittiläisen rockyhtye The Alan Parsons Projectin kappale vuodelta 1982.

Aluksia
HMAS Sirius, Australian kuninkaallisen laivaston tukilaiva
S/S Sirius, ruotsalainen rahtilaiva, joka ajoi 1944 Säpin saaren lähistöllä navigointivirheen vuoksi karille
 NRP Sirius (P1154), Portugalin laivaston Bellatrix-luokan partioalus
Britannian kuninkaallinen laivasto
 HMS Sirius (1786), kuudennen luokan aluks
 HMS Sirius (1797), 36-tykkinen viidennen luokan alus
 HMS Sirius (1813), Lively-luokan viidennen luokan alus
 HMS Sirius (1868), Eclipse-luokan potkurikorvetti
 HMS Sirius (1892), Apollo-luokan panssarikansiristeilijä
 HMS Sirius (82), Dido-luokan ilmatorjuntaristeilijä
 HMS Sirius (F40), Leander-luokan fregatti
Ruotsin merivoimat
 HMS Sirius (1903), Spica-luokan 1. luokan torpedovene
 HMS Sirius (T122), Spica-luokan torpedovene.
Khorāsān-e Junoubi

Khorāsān-e Junoubi () eli Etelä-Khorasan  on yksi Iranin 31 provinssista. Se sijaitsee maan itäosassa ja sen rajanaapureita ovat etelässä Sistan ja Balutšistan sekä Kermān, lännessä Yazd, pohjoisessa Khorāsān-e Razavi ja idässä Afganistan.

Etelä-Khorasanin väkiluku oli vuoden 2011 väestönlaskennassa 662 534 (0,88 % Iranin väestöstä 2011), mikä muodostui 183 568 ruokakunnasta. Kaupunkilaisia asukkaista oli 371 054 ja maaseutuväkseä 291 435; lisäksi 45 ihmisellä ei ollut pysyvää kotipaikkaa. Provissin hallintokeskus on 178 020 asukkaan Bīrjand (2011).  Se sijaitsee linnuntietä noin 790 kilometriä pääkaupunki Teheranista itäkaakkoon; Afganistanin raja sijaitsee Birjandista noin 130 kilometriä itään.

Etelä-Khorasan kuuluu Khorāsān-e Shomalin (Pohjois-Khorasan) ja Khorāsān-e Razavin ohella provinsseihin, jotka syntyivät entisen Khorāsānin provinssin jaon yhteydessä vuonna 2004. Iranin Khorāsānin provinssi kattoi kuitenkin vain pienen osan historiallisesta Khorasanin alueesta Keski-Aasiassa.

Provinssi on pinta-alaltaan (150 797 km2) Iranin kolmanneksi laajin. Etelä-Khorasan kattaa 9,26 prosenttia Iranin maapinta-alasta. Provinssissa oli alkuvuonna 2013 yhteensä yksitoista (11) aliprovinssitason hallintoaluetta (šahrestan), jotka jakautuivat 25 piirikuntaan (bakhsh). Näissä oli 28 kaupunkia ja 61 alimman aluehallinnollisen tason maaseutupiiriä (dehestan, kyläyhteisö ympäristöineen).

Aliprovinssitason jako oli seuraava:

 Birjand 
 Boshroye
 Darmiyan 
 Ferdows
 Khosaf
 Nahbandan
 Qayenat 
 Sarayan 
 Sarbisheh 
 Tabas
 Zeerkooh

Lähteet

Aiheesta muualla 

 Khorasan: Behind the Mysterious Name of the Newest Terrorist Threat (25.9.2014)  (time.com)

Iranin provinssit
Rakettijengi

Rakettijengi (Rocket Power) on yhdysvaltalainen animaatiosarja jota esitettiin Nickelodeonilla ensimmäisen kerran 16. elokuuta 1999, ja viimeinen jakso oli 15. elokuuta 2006. Sarja kertoo neljästä ystävyksestä Ottosta, Reggiesta, Twisterista ja The Squidista, jotka rullalautailevat, pelaavat katukiekkoa ja surffailevat. Suomessa sarjaa on esittänyt MTV3-kanava.

Yhdysvaltalaiset animaatiosarjat
Harri Ylönen (elokuvaleikkaaja)

Harri Ylönen (s. 2. heinäkuuta 1975) on suomalainen elokuvaleikkaaja. Hän saanut parhaan leikkauksen Jussi-palkinnon vuoden 2008 elokuvasta Tummien perhosten koti.

Muita Ylösen leikkaamia elokuvia ovat muun muassa Tyttö sinä olet tähti, Napapiirin sankarit, Tolkien  ja Pussikaljaelokuva. Erityisesti elokuvaohjaajat Dome Karukoski ja Juha Wuolijoki ovat usein käyttäneet Ylösen osaamista elokuvissaan.

Lähteet

Viitteet

Aiheesta muualla 
 

Suomalaiset elokuvaleikkaajat
Vuonna 1975 syntyneet
Elävät henkilöt
Hormozgān

Hormozgan () on yksi Iranin 30 provinssista. Se sijaitsee maan eteläosassa rajautuen etelässä Omaninlahteen, lännessä Būšehrin provinssiin, pohjoisessa Fārsin ja Kermānin provinsseihin ja idässä Sistan ja Balutšistanin provinssiin. Provinssin pinta-ala on 70 669 neliökilometriä ja sen asukasluku oli vuoden 2010 väestönlaskennassa noin 1 558 000. Provinssin pääkaupunki on noin 379 000 asukkaan Bandar Abbas (2006), josta kehittyi Irakin–Iranin sodan aikana maan kaupallinen keskus.

Lähteet

Aiheesta muualla 

Iranin provinssit
Laacher See

Laacher See on kraatterijärvi ja mahdollisesti aktiivinen tulivuori Saksassa. Tämä vulkaaninen kraatteri sijaitsee noin 40 kilometriä Bonnista etelään.

Järven alla olevan magman aiheuttamaa hiilidioksidipurkausta, kuplimista, voi jatkuvasti nähdä järven kaakkoisrannalla.

Daily Mail -lehti uutisoi vuonna 2012, että Laacher See olisi purkautumassa lähiaikoina. Vulkaanisiin ilmiöihin erikoistunut professori Erik Klemetti Denisonin yliopistosta kuitenkin tyrmäsi väitteen tuoreeltaan blogissaan perusteettomana.

Kivikautiset purkaukset 

Laacher Seen tulivuori purkautui kivikaudella jääkauden loppupuolella
noin 12900 kalenterivuotta sitten hävittäen läheltään Federmesser-kulttuuriin kuuluneen
myöhäispaleoliittisen Niederbieber-metsästäjaasutuksen.
Purkauksen voima oli VEI 6, mikä vasta Pinatubon vuoden 1991 purkausta. 
Seuraavan kerran tulivuori purkautui 11200 vuotta sitten.

Lähteet

Aiheesta muualla

Euroopan tulivuoret
Saksan järvet
Rheinland-Pfalz
Turkin presidentti

Turkin presidentti on Turkin valtionpäämies. Presidentti valitaan viiden vuoden välein, ja hänet voidaan valita kahdelle kaudelle. Presidentin tehtäviin kuuluu nimittää pääministeri. 

Vuonna 2014 Turkissa järjestettiin ensimmäiset suorat presidentinvaalit, jotka voitti Recep Tayyip Erdoğan. Hänet on valittu presidentiksi vuoteen 2019 asti. Erdoganin tavoitteena on, että Turkki muutettaisiin perustuslaissa presidenttijohtoiseksi, mutta oppositio on toistaiseksi pystynyt estämään sen.

Katso myös

 Luettelo Turkin presidenteistä

Lähteet
Kevin Großkreutz

Kevin Großkreutz (s. 19. heinäkuuta 1988 Dortmund, Länsi-Saksa) on saksalainen entinen ammattijalkapalloilija, joka edelleen pelaa amatöörinä Saksan kuudennen sarjatason Westfalenliga 2:n TuS Bövinghausenissa. Ammattilaisurallaan hän on edustanut Bundesliigassa muun muassa kuusi kautta Borussia Dortmundia ja oli Saksan maajoukkueen mukana voittamassa maailmanmestaruutta vuonna 2014.

Seurajoukkueura 
Großkreutz siirtyi Borussia Dortmundin junioriakatemiaan vuonna 2002, jossa hän pelasi yhden kauden. Vuonna 2003 hän siirtyi Dortmundista Rot Weiss Ahlenin junioreihin. Hän nousi seuran edustusjoukkueeseen kaudella 2006–2007.

Hän teki toisella kaudellaan 2007–2008 12 maalia. Kausi sujui joukkueen osalta myös hyvin, kun se onnistui nousemaan maan toiseksi korkeimmalle sarjatasolle 2. Bundesliigaan.

Heinäkuussa 2009 Großkreutz teki kolmivuotisen sopimuksen juniorivuosinaan jo tutuksi tulleen Borussia Dortmundin kanssa. Kuuden Borussia Dortmundissa vietetyn vuoden aikana Großkreutz voitti kaksi Bundesliigan mestaruutta, yhden Saksan cupin ja kaksi Saksan supercupia.

Großkreutz siirtyi kesällä 2015 Turkin Superliigan suurseura Galatasarayyn, mutta palasi tammikuussa 2016 Saksaan ja VfB Stuttgartiin ilman yhtäkään pelattua ottelua. VfB Stuttgart putosi Bundesliigasta kauden päätteeksi. 

Jätettyään Stuttgartin keväällä 2017, Großkreutz siirtyi vapaana agenttina 2. Bundesliigan Darmstadtiin kesällä 2017, josta hän siirtyi yhden kauden jälkeen Saksan 3. Ligan KFC Uerdingeniin. Großkreutz jätti KFC Uerdingenin lokakuussa 2020 ja ilmoitti päättävänsä ammattilaisuransa tammikuussa 2021 32-vuoden iässä. Hän kuitenkin samalla ilmoitti olevansa kiinnostunut jatkamaan uraansa amatöörinä. Tammikuun lopulla 2021 Großkreutz jatkoikin uraansa Saksan kuudennen sarjatason Westfalenliga 2:n TuS Bövinghausenissa vuoteen 2023 asti ulottuvalla sopimuksella.

Maajoukkueura 
Großkreutz teki ensiesiintymisensä Saksan maajoukkueessa 13. toukokuuta 2010 ystävyysottelussa Maltaa vastaan. Ensimmäiset maaottelunsa yli kolmeen vuoteen Großkreutz pelasi keväällä 2014 Chileä ja Armeniaa vastaan. Maajoukkuevalmentaja Joachim Löw valitsi hänet Saksan joukkueeseen vuoden 2014 Brasilian MM-kisoihin. MM-kisoissa hän seurasi jokaisen ottelun vaihtopenkiltä, kun Saksa nappasi lopulta maailmanmestaruuden kaatamalla loppuottelussa Argentiinan. Kuudennen ja viimeiseksi jääneen maaottelunsa Großkreutz pelasi 3. syyskuuta 2014 ystävyysottelussa Argentiinaa vastaan.

Saavutukset

Seurajoukkue 

 Borussia Dortmund
 Bundesliigan mestaruus: 2010–2011, 2011–2012
 Saksan cup: 2011–2012
 DFL-Supercup: 2013–2014, 2014–2015
 VfB Stuttgart
 2. Bundesliigan mestaruus: 2016–2017

Maajoukkue 

 MM-kulta: 2014

Lähteet

Aiheesta muualla 

 Großkreutzin tilastot Fussballdaten.de-sivustolla 

Saksalaiset jalkapalloilijat
Jalkapallon maailmanmestarit
Vuonna 1988 syntyneet
Elävät henkilöt